2.  ลักษณะการประกอบธุรกิจ

    1.  ประวัติความเป็นมา

บริษัท สมิติเวช จำกัด (มหาชน) ก่อตั้งโดยกลุ่มนักธุรกิจและกลุ่มแพทย์ จดทะเบียนเป็น
บริษัทจำกัด ในนามของ “บริษัท สุขุมวิทเวชกิจ จำกัด” เมื่อวันที่ 28 ธันวาคม 2519
มีทุนจดทะเบียน 20 ล้านบาท และมีสำนักงานใหญ่ตั้งอยู่ที่ 133 สุขุมวิท 49 (ซอยกลาง)
แขวงคลองตันเหนือ เขตวัฒนา กรุงเทพฯ 10110 บริษัทฯ ได้ก่อสร้าง “โรงพยาบาลสมิติเวช”
และเปิดให้บริการเมื่อเดือนมิถุนายน 2522
ได้รับการไว้วางใจจากผู้มาใช้บริการทั้งในประเทศและต่างประเทศเป็นจำนวนมากตลอดมา บริษัทฯ
ขยายกิจการต่อเนื่อง
ได้ก่อสร้างอาคารและจัดหาเครื่องมือและอุปกรณ์การแพทย์เพิ่มเติมมาเป็นลำดับ

บริษัทฯ นำหลักทรัพย์ของบริษัทฯ เข้าจดทะเบียนในตลาดหลักทรัพย์แห่งประเทศไทยเมื่อปี 2532
ต่อมาเมื่อ 11 พฤษภาคม 2535 ได้เปลี่ยนชื่อเป็น บริษัท สมิติเวช จำกัด
และแปรสภาพเป็นบริษัทมหาชน เมื่อ 25 มกราคม 2536

ในปี 2536 บริษัทฯ ได้ดำเนินการก่อสร้างโรงพยาบาลแห่งที่สอง ชื่อ “โรงพยาบาลสมิติเวช
ศรีนครินทร์” และเปิดบริการเมื่อเดือนพฤศจิกายน 2540

บริษัทฯ มีการเปลี่ยนแปลงผู้ถือหุ้นรายใหญ่และฝ่ายบริหารในปี 2543
และได้พัฒนาการดำเนินงานของบริษัทฯ โดยมุ่งเน้นการเพิ่มประสิทธิภาพธุรกิจหลักของบริษัท (Core
Business) เสริมสร้างจุดเด่น พัฒนาการบริการใหม่ (New Products)
รวมทั้งการปรับปรุงระบบการบริหารจัดการและระบบงาน Back Offices ต่างๆ
ตลอดจนให้การฝึกอบรมและพัฒนาบุคลากรเพื่อให้สามารถให้บริการแก่ผู้มาใช้บริการอย่างมีคุณภาพ

เมื่อวันที่ 18 พฤษภาคม 2543 บริษัทฯ พร้อมด้วยโรงพยาบาลสมิติเวช สุขุมวิท
และโรงพยาบาลสมิติเวช ศรีนครินทร์ ได้รับการรับรองมาตรฐานระบบ ISO 9002 จากบริษัท
Bureau Veritus (Thailand) และเมื่อวันที่ 16 ธันวาคม 2546
ได้รับการรับรองกระบวนการคุณภาพโรงพยาบาล จากสถาบันพัฒนาและรับรองคุณภาพโรงพยาบาล
(The Institute of Hospital Quality Improvement & Association (HA –
Thailand))

ในส่วนของโครงสร้างเงินทุน บริษัทฯ ดำเนินการเพิ่มทุนมาเป็นลำดับ
เพื่อนำมาขยายกิจการของบริษัทฯ ล่าสุดที่ประชุมวิสามัญผู้ถือหุ้น ครั้งที่ 1 ประจำปี 2544 เมื่อวันที่
27 พฤศจิกายน 2544 ได้มีมติให้บริษัทฯ ดำเนินการเพิ่มทุนจากเดิม 600 ล้านบาท
โดยออกหุ้นสามัญเพิ่มทุน 40 ล้านหุ้น มูลค่าที่ตราไว้
หุ้นละ 10 บาท รวม 400 ล้านบาท โดยจำหน่ายในราคาหุ้นละ 8 บาท ทำให้บริษัทฯ
มีทุนจดทะเบียนทั้งสิ้น 1,000 ล้านบาท ซึ่งบริษัทฯ ได้จดทะเบียนเพิ่มทุนชำระแล้วเมื่อวันที่ 3
มกราคม 2545

และในการประชุมผู้ถือหุ้นครั้งเดียวกันนี้ ที่ประชุมได้มีมติอนุมัติให้บริษัทฯ
สามารถออกหุ้นกู้ประเภทมีหลักประกัน และ/หรือไม่มีหลักประกัน ภายในวงเงิน 2,000 ล้านบาท
หรือในสกุลเงินอื่นใน

จำนวนที่เทียบเท่า มีอายุไม่เกิน 10 ปี นับจากวันที่ออกหุ้นกู้ โดยเสนอขายภายในประเทศ
และ/หรือต่างประเทศ ให้แก่ประชาชนทั่วไป และ/หรือ ผู้ลงทุนประเภทสถาบัน และ/หรือ
ผู้ลงทุนโดยเฉพาะเจาะจง ทั้งนี้ได้มอบหมายให้คณะกรรมการบริษัทฯ
หรือบุคคลที่ได้รับมอบหมายจากคณะกรรมการบริษัทฯ มีอำนาจกำหนดเงื่อนไขและรายละเอียดอื่นๆ
อันจำเป็นและสมควรที่เกี่ยวข้องกับการออกและเสนอขาย
หุ้นกู้ รวมทั้งสามารถออกและเสนอขายหุ้นกู้ทั้งหมดในคราวเดียว หรือหลายคราวก็ได้
ซึ่งคณะกรรมการบริษัทฯ ได้รับนโยบายดังกล่าวไปพิจารณาดำเนินการในโอกาสที่เหมาะสมต่อไป

2.  การประกอบธุรกิจในภาพรวม

บริษัท สมิติเวช จำกัด (มหาชน) ประกอบธุรกิจให้บริการด้านการรักษาพยาบาล
เป็นโรงพยาบาลเอกชน ให้บริการแก่ประชาชนทั่วไปภายใต้ชื่อ โรงพยาบาลสมิติเวช สุขุมวิท
และโรงพยาบาลสมิติเวช ศรีนครินทร์ มีคณะแพทย์ผู้เชี่ยวชาญครบทุกสาขา
พร้อมทั้งอุปกรณ์การแพทย์และการวินิจฉัยโรคที่ทันสมัยครบวงจร
เปิดให้บริการแก่ผู้ป่วยนอกและผู้ป่วยในตลอด 24 ชั่วโมง

3.  การลงทุนในบริษัทย่อย และบริษัทร่วม

(1) บริษัท เออร์วิ่ง เชอริเดน เอสอี จำกัด

ที่ตั้งสำนักงาน : 523/1 ถนนอโศก-ดินแดง

แขวงดินแดง เขตดินแดง

กรุงเทพมหานคร 10400

โทรศัพท์ : 0 2711-8000

โทรสาร : 0 2381-3490

ประกอบกิจการ : บริหารและจัดการทรัพย์สินที่เกี่ยวข้องกับธุรกิจรักษาพยาบาล

ทุนจดทะเบียนหุ้นสามัญ : หุ้นสามัญชำระแล้ว 10,000 หุ้น

มูลค่าตราไว้หุ้นละ 10 บาท รวม 100,000 บาท

จำนวนหุ้นที่ถืออยู่ : 95,000 หุ้น คิดเป็นร้อยละ 95 ของทุนจดทะเบียน

(2) บริษัท รวมแพทย์ศรีราชา จำกัด

ที่ตั้งสำนักงาน : 8 ซอยแหลมเกตุ ถนนเจิมจอมพล

ต.ศรีราชา อ.ศรีราชา จ.ชลบุรี 20110

โทรศัพท์ : 0 3832-4100, 0 3832-4111

โทรสาร : 0 3832-4963

ประกอบกิจการ : โรงพยาบาลเอกชนขนาด 100 เตียง ในนาม

“โรงพยาบาลสมิติเวช ศรีราชา”

ทุนจดทะเบียนหุ้นสามัญ : จำนวน 18,751,000 หุ้น

มูลค่าตราไว้หุ้นละ 10 บาท รวม 187,510,000 บาท

จำนวนหุ้นที่ถืออยู่ : 5,625,000 หุ้น คิดเป็นร้อยละ 30 ของทุนจดทะเบียน

1.  โครงสร้างรายได้

โครงสร้างรายได้ของบริษัท 3 ปีที่ผ่านมา

สำหรับแต่ละปีสิ้นสุด ณ วันที่ 31 ธันวาคม 2546, 2545 และ 2544

  หน่วย:ล้านบาท

+------------------------------------+------+----+-----+---+-----+---+
| ผลิตภัณฑ์ / บริการ                     | 2546 | %  | 2   | % | 2   | % |
|                                    |      |    | 545 |   | 544 |   |
|                                    | ร    |    |     |   |     |   |
|                                    | ายได้ |    | รา  |   | รา  |   |
|                                    |      |    | ยได้ |   | ยได้ |   |
+------------------------------------+------+----+-----+---+-----+---+
| ค่าบริการคนไข้                        | 1,76 | 95 | 1   | 9 | 1   | 9 |
|                                    | 8.50 | .6 | ,50 | 3 | ,29 | 6 |
| ค่าอาหารและเครื่องดื่ม                  |      |    | 9.9 | . | 2.0 | . |
|                                    | 3    | 1  |     | 7 |     | 5 |
| ส่วนได้เสียในผ                        | 1.16 | .7 | 2   |   | 2   |   |
| ลกำไร (ขาดทุน) ของบริษัทร่วมและบริษัทย่อย |      |    | 9.7 | 1 | 7.0 | 2 |
|                                    | 1    | 0  |     | . |     | . |
| กำไรจากการจำหน่ายทรัพย์สิน             | 3.13 | .7 | 27  | 8 | -   | 0 |
|                                    |      |    | .36 |   |     |   |
| รายได้ค่าเช่า                         | 1.8  | 0  |     | 1 | -   | - |
|                                    |      | .1 | 1   | . |     |   |
| ดอกเบี้ยรับ                           | 7.8  |    | 4.6 | 7 | 3.6 | - |
|                                    |      | 0  |     |   |     |   |
| รายได้อื่น                            | 0.6  | .4 | 2.5 | 0 | 1.9 | 0 |
|                                    |      |    |     | . |     | . |
|                                    | 2    | 0  | 3.1 | 9 | 1   | 3 |
|                                    | 5.93 | .1 |     |   | 3.9 |   |
|                                    |      |    | 2   | 0 |     | 0 |
|                                    |      | 1  | 7.0 | . |     | . |
|                                    |      | .4 |     | 1 |     | 2 |
|                                    |      |    |     |   |     |   |
|                                    |      |    |     | 0 |     | 1 |
|                                    |      |    |     | . |     | . |
|                                    |      |    |     | 2 |     | 0 |
|                                    |      |    |     |   |     |   |
|                                    |      |    |     | 1 |     |   |
|                                    |      |    |     | . |     |   |
|                                    |      |    |     | 6 |     |   |
+------------------------------------+------+----+-----+---+-----+---+

หมายเหตุ: บริษัทฯ มีส่วนแบ่งกำไรตามวิธีส่วนได้เสียของบริษัทร่วม คือ บริษัท รวมแพทย์ศรีราชา
จำกัด ซึ่งถือหุ้น 30% เป็นจำนวน 13.13 ล้านบาท ส่วนบริษัท เอส.ซี.บี.ไบโอเท็ค จำกัด
ซึ่งบริษัทถือหุ้น 20% ได้มีการเลิกกิจการ และในระหว่างปี 2545 บริษัทฯ
ได้รับชำระคืนเงินลงทุนบางส่วนจำนวน 4.26 ล้านบาท พร้อมใบหุ้นของบริษัทสยามเมดิแคร์ จำกัด
จำนวน 1,400 หุ้น ในราคาหุ้นละ 600 บาท ในปี 2546 บริษัทฯ ได้รับชำระคืนเงินลงทุนในบริษัท
เอส.ซี.บี.ไบโอเท็ค จำกัด เพิ่มเติมจำนวน 0.46 ล้านบาท พร้อมใบหุ้นของบริษัท
ผลิตภัณฑ์สมุนไพรไทย จำกัด จำนวน 48,000 หุ้น ในราคาหุ้นละ 4.85 บาท และหุ้นสามัญของ
บริษัท ทรัย-เสตท แอลเลอร์ยี่ (ไทยแลนด์) จำกัด จำนวน 35,250 หุ้น ในราคาหุ้นละ 4.97
บาท และบริษัทฯ ได้แสดงรายได้จากการรับชำระคืนเงินลงทุนดังกล่าว ไว้ในงบกำไรขาดทุน

2.5 เป้าหมายการดำเนินธุรกิจ

(1) ทิศทางนโยบาย

บริษัท สมิติเวช จำกัด (มหาชน) ได้กำหนดทิศทางนโยบายการดำเนินกิจการของบริษัทฯ ดังนี้

วิสัยทัศน์ (VISION)

บริษัทฯ
มุ่งมั่นที่จะเป็นผู้นำของโรงพยาบาลระดับแนวหน้าของประเทศไทยที่ให้บริการทางการแพทย์ที่ครบวงจรด้วยเทคโนโลยีที่ทันสมัย
มีระบบการบริหารจัดการที่มีประสิทธิภาพ โดยมีการพัฒนา
คุณภาพอย่างต่อเนื่อง ด้วยบุคลากรที่มีความรู้ความสามารถและจริยธรรม
เพื่อเป็นที่ยอมรับและเกิดความ
พึงพอใจสูงสุดของผู้มารับบริการ แพทย์ บุคลากร ผู้ถือหุ้น และชุมชน

พันธกิจ (MISSION)

เพื่อให้บรรลุถึง VISION ที่ได้ตั้งไว้ บริษัทฯ มีนโยบายและแนวทางปฏิบัติดังนี้

-   ให้โรงพยาบาลมีบริการทางการแพทย์ที่มีประสิทธิภาพและมาตรฐานระดับสากลแบบครบวงจร
    ในสาขาที่กำหนด

-   ให้บริการที่มีคุณภาพสูงด้วยราคาที่เหมาะสม เพื่อความพึงพอใจสูงสุดของผู้มารับบริการ

-   เป็นศูนย์รวมในการให้บริการทางการแพทย์ที่มีประสิทธิภาพสูง
    ด้วยเทคโนโลยีที่ทันสมัยและมีจริยธรรมเพื่อสนองตอบต่อความต้องการของชุมชนในทุกระดับกลุ่มที่กำหนด
    ทั้งในประเทศและต่างประเทศ

-   มีการพัฒนาบุคลากรอย่างต่อเนื่องในทุกสาขา
    เพื่อคงไว้ซึ่งบริการที่มีคุณภาพและบุคลากรที่มีประสิทธิภาพ

คุณค่า (VALUE)

บริษัทฯ ได้กำหนดคุณค่าในการดำเนินกิจการของบริษัทฯ สู่วิสัยทัศน์และพันธกิจดังนี้

-   เพื่อคุณค่าของการดำเนินชีวิตด้วยสุขภาพที่ดีของผู้มารับบริการ โดยโรงพยาบาลให้การ
    ดูแลสุขภาพอนามัยทั้งทางร่างกายและจิตใจ

-   เคารพ ให้เกียรติ และรักษาความลับของผู้มาใช้บริการ โดยคำนึงถึงสิทธิประโยชน์ของ
    ผู้มาใช้บริการเป็นสำคัญ

-   ตระหนักถึงความสำคัญและยอมรับในบุคลากรทางการแพทย์ทุกสาขา
    รวมทั้งให้การสนับสนุนในการทำแผนปฏิบัติงานเพื่อการพัฒนาคุณภาพบริการทางการแพทย์อย่างต่อเนื่อง
    เพื่อให้บรรลุตามวัตถุประสงค์ขององค์กร

-   ศึกษาความต้องการของชุมชน
    ทั้งทางด้านการรักษาพยาบาลและสุขภาพอนามัยอันเกี่ยวข้องกับเทคโนโลยี
    และแหล่งที่มาของการให้บริการสาธารณสุข
    โดยนำมากำหนดวางแผนเพื่อให้บริการที่สอดคล้องต่อความต้องการของชุมชน

-   บริษัทฯ ตระหนักถึงหน้าที่ความรับผิดชอบในการจัดให้มีบริการ
    ทั้งทางด้านการรักษาและดูแลสุขภาพที่ดีที่สุด
    โดยการเสนอคุณค่าบริการด้วยบุคลากรที่มีคุณภาพและประสิทธิภาพสูง

(2) เป้าหมายในการดำเนินธุรกิจระยะ 3 ปี (2547 – 2549)

-   พัฒนารูปแบบการให้บริการรักษาพยาบาลใหม่ (New Products) อย่างต่อเนื่อง
    โดยได้ดำเนินไปแล้วที่โรงพยาบาลสมิติเวช สุขุมวิท และโรงพยาบาลสมิติเวช
    ศรีนครินทร์ได้แก่

  * ศูนย์สุขภาพสตรี (Woman’s Health Center)

  * ศูนย์มะเร็ง (Cancer Center)

  * สถาบันหัวใจ (Heart Institute)

  * คลินิกทันตกรรม (Dental Clinic)

  * สถาบันโรคตับและทางเดินอาหาร (Liver and Digestive Institute)

  * ศูนย์เลสิก (Lasik Center)

  * สถาบันสุขภาพผิวพรรณ (Samitivej Esthetics Institute)

  * ศูนย์สุขภาพ (Wellness Center)

  * ศูนย์โรคภูมิแพ้ (Allergy Center)

  * ศูนย์เต้านม (Breast Center)

  * ชมรมเบาหวาน (Samitivej Srinakarin Diabetic Center)

-   ปรับหรือ Re-Focus การดำเนินงานโรงพยาบาลเด็กสมิติเวช ศรีนครินทร์ ภายใต้ Concept
    ว่า
    “โรงพยาบาลของเด็กๆ และครอบครัว” โดยได้ขยายขอบเขตการให้บริการของศูนย์กุมารเวช
    ให้บริการบำบัดรักษาโรคเฉพาะทางแก่ผู้ป่วยเด็กอย่างต่อเนื่องให้ครบวงจร และเปลี่ยนชื่อ
    Products นี้เป็น
    “โรงพยาบาลเด็กสมิติเวช ศรีนครินทร์” ซึ่งมีศูนย์รักษาโรคเฉพาะทางที่ได้เปิดให้บริการแล้ว
    ได้แก่

  * ศูนย์เด็กพิเศษ (Special Needs Child Center)

  * ศูนย์การเจริญเติบโต ต่อมไร้ท่อ และเบาหวานในเด็ก (Growth, Endocrine and
  Diabetes Center

  for Children)

  * ศูนย์คุมน้ำหนักเพื่อสุขภาพ (Health and Weight Control Center)

  * ศูนย์ปัญหาการเรียน (Learning Disorder Center)

  * ศูนย์โรคภูมิแพ้ (Allergy Center)

  * ศูนย์ธาลัสซีเมียและโลหิตวิทยา (Thalassemia and Hematology Center)

-   พัฒนารูปแบบการให้บริการอื่นนอกเหนือจากการให้บริการรักษาพยาบาล เพื่อเพิ่มรายได้อื่น
    (Non Patient Revenue)

-   พัฒนาคุณภาพการให้บริการรักษาพยาบาลและด้านอื่นๆให้ได้ตามมาตรฐานสากลอย่างต่อเนื่อง
    (Ongoing Total Quality Management) ซึ่งได้รับการรับรองตามมาตรฐาน ISO 9002
    แล้วในปี 2544 และได้รับการรับรองกระบวนการคุณภาพโรงพยาบาล
    จากสถาบันพัฒนาและรับรองคุณภาพโรงพยาบาล (The Institute of Hospital
    Quality Improvement & Association (HA – Thailand))

-   ปรับปรุงและซ่อมแซมอาคารและสถานที่ของโรงพยาบาลสมิติเวช สุขุมวิท
    อย่างต่อเนื่องทั้งในแผนกผู้ป่วยนอก (Out Patient Department) และห้องพักผู้ป่วยใน
    (In Patient Wards)

-   ก่อสร้างอาคารโรงพยาบาลใหม่อีก 1 หลัง ที่โรงพยาบาลสมิติเวช สุขุมวิท โดยมีบริษัทฯ
    และบริษัทย่อย เป็นเจ้าของอาคารร่วมกัน ซึ่ง Facility
    ใหม่นี้จะจัดให้มีร้านค้าและภัตตาคาร เพื่ออำนวยความสะดวกให้แก่ผู้ใช้บริการอย่างเหมาะสม
    จะแล้วเสร็จเปิดให้บริการภายในต้นปี 2548 ทั้งนี้จะสนับสนุนให้เกิด
    รายได้อื่น (Non Patient Revenue) ด้วย

-   จัดหาสถานที่จอดรถยนต์ให้โรงพยาบาลสมิติเวช สุขุมวิท เพิ่มเติม

-   ปรับปรุงและตกแต่งอาคารและสถานที่ของโรงพยาบาลสมิติเวช ศรีนครินทร์
    เพื่อรองรับการขยายบริการและตอบสนองความต้องการให้ผู้ป่วยเด็กโดยจะแล้วเสร็จในปี
    2548

-   จัดหาอุปกรณ์การแพทย์ และอุปกรณ์สำนักงานที่ทันสมัยมาใช้งานเพิ่มเติม และทดแทนอุปกรณ์เดิม

-   พัฒนาบุคลากรทุกสาขาและทุกระดับอย่างต่อเนื่อง
    โดยจัดการฝึกอบรมและสัมมนาให้ความรู้ทางด้านวิชาชีพ ความรู้ที่เกี่ยวข้องกับการปฏิบัติงาน
    เทคโนโลยีใหม่ และความรู้ทั่วไป รวมทั้งสนับสนุนการพัฒนาทางวิชาการทางการแพทย์
    และพยาบาล ตามโครงการการศึกษาต่อเนื่อง (Continuing Medical Education)
    ของแพทยสภา

-   ร่วมมือกับโรงพยาบาลพันธมิตรในเครือข่ายเพื่อพัฒนาธุรกิจร่วมกันอย่างต่อเนื่อง

-   สร้างสาธารณประโยชน์ให้แก่สังคมอย่างต่อเนื่อง เช่น การให้การสนับสนุน
    และร่วมมือกับองค์กรการกุศลต่างๆ
    การจัดการประชุมวิชาการให้แก่แพทย์และพยาบาลทั่วประเทศ
    รวมทั้งการจัดการบรรยายให้ความรู้ด้านการแพทย์แก่ประชาชนทั่วไป
    และการจัดหน่วยแพทย์เคลื่อนที่ไปให้การรักษาพยาบาลแก่
    ชุมชนต่างๆ เป็นต้น